ટૂંકમાં ભાજપના આંતરિક જૂથની ચર્ચા માટે જરૂરી મસાલો મળતો નથી, જ્યારે કોંગ્રેસમાંથી ભરપુર માહિતી મળતી રહે છે એટલે રાજસ્થાન અને મધ્યપ્રદેશ બંનેમાં કોંગ્રેસ સારી સ્થિતિમાં છે ત્યારે કેવી જૂથબંધી નડશે તેનો અફસોસ અત્યારથી વ્યક્ત થવા લાગ્યો છે. તે અફસોસ અને અસંતોષ પત્રકારો સુધી પહોંચે છે અને રાજસ્થાનમાં રાજકીય ગોસીપ પ્રમાણે સચિન પાયલટને પક્ષમાં હવે કોંગ્રેસના વસુંધરા રાજે કહેવાવાનું શરૂ થયું છે. રાજે તુંડમિજાજી મનાય છે. કાર્યકરો સાથે સારી રીતે વાત કરતા નથી. સચિન પાયલોટ માટે પણ એવી ફરિયાદો શરૂ થઈ છે.